Methana
Methana Tabula Graeciae situm Methanae indicans Methana (Graece Μέθανα), urbs antiqua Graeca Argolidis, est hodie oppidum et locus thermalis demi Troezeniae, unitatis regionalis Insularum et regionis Atticae in Graecia. Usque ad annum 2010 Methana fuit demus a se ipsa, cuius territorium totam paeninsulam vulcanicam Methanam comprehendit. Ab oppido boream versus mons eminet ad cuius latus stat ecclesia sanctis Constantino et Helenae dicata. Iuxta ecclesiam reperiuntur vestigia sanctuarii Mycenaei.